section_heading: Nastanak
paragraph_text: Sve je započelo kada je Thomas Jefferson na svom imanju u Virginiji posjekao drvo na jednom moundu, umjetnom brežuljku-grobu kojega su davno podigli Indijanci. No time je slučajno pustio na slobodu Shogotta, demona kojega je duboko u moundu bio zarobio jedan indijanski vrač. Benjamin Franklin, koji je tada bio gost kod Jeffersona, pozvao je u pomoć Jeana Louisa Bientôta, Francuza kojega je upoznao 20 godina ranije u Engleskoj i koji se zanimao za okultizam. Bientôt je tada živio u blizini kao traper i odmah je pošao u pomoć dvojici prijatelja.